《题建溪刘希和吟趣园》
宋代·陈起

佳气满吴洲，琅琅谪仙句。
当其傲云月，风流良可慕。
寂寥数百载，何人踵逸步。
建溪有刘侯，于吟契其趣。
是和建与吴，妙处同一悟。
水石巧萦纡，烟云互吞吐。
花光时变眩，山色无旦暮。
物物可供吟，先为梅花赋。

作者简介：陈起，字辅圣，沅江（今属湖南）人。仁宗景祐元年（一○三四）进士。历知宁乡、秭归、湘乡、萍乡等县（清嘉庆《沅江县志》卷二五）。嘉祐间为永州通判（清道光《永州府志》卷一八）。